 Ṣe àkópọ Ìròyìn yìí:Seyi Makinde: Ìfàsìkò ṣòfò ni bí àwọn ilé ìgbìmọ ṣe ń pè fún àtúnkọ òfin. O ni òun yóò jọ wọn lójú pẹlú ònírúúrú iṣẹ àkànṣe tí oùn ti ṣe láàrín ọdún méjì láti àsìkò yìí títí di inú oṣù kejìlá.Mákinde sọ èyí lásìkò tó ń ṣí ilé ìwòsàn tó wà ni sẹkitéríàtì nípìnlẹ Oyo, ó ni ṣíṣí rẹ wáyé láti  fún àwọn òṣìṣẹ ní ìtójú tó yè kooro nítóri ìlera ni òògùn ọrọ.Makinde ni òun mọ nípa àwọn alátako tí wọn ti dúró sórí ayélujára láti yọ sùùtì lórí pé kíní àṣeyọrí òun fún ọdún méjì.Bákan náà ni Makinde fi kun un pé ìpè tí àwọn ilé ìgbìmọ àṣòfin ń pè fún àtúngbéyẹwò òfin, kò ní ìtumọ nítorí wọn kàn ń fi àsìkò sòfò ni.Ó ní nǹkàn tí gbogbo ènìyàn ń jà fún ni ìlọsíwájú àti ìdàgbàssókè orílẹ-èdè Nàìjíríà, kí àwọn ìpínlẹ le maa pàṣẹ fún ara wọn. Kìí ṣe ọrọ pé a fẹ ni ààrẹ ọmọ Yorùbá ni kókó bí kò ṣe àtúntò ohun gbogbo ni Nàìjíríà lápapọ. A nilò orílẹ -èdè tí olúkúlùkò yóò tí lé mú ìràn rẹ ṣẹ.Ìjọba nílò ìfọwọsowọpọ àwọn ènìyàn, nítorí bi ọrs ààbò ṣe rí, kò yani lẹnu bi ọpọ ṣe n pè fún ọlọpàá agbègbè ti wọn. A nílò ayípade tó lààmìláaka báyìí lórílẹ-èdè yìí, a kò le tẹsíwájú láti máa dẹbi ru àwọn ológun wa, ọdún 2019 ni ìjọba ìpińlẹ Oyo ti tọwọ bọwé pe kò sí ààyè fún àwọn darandaran láti má kó ẹràn jẹ ni ìta gbangba sùgbọn títí dí àsìkò yìí ìjọba àpapọ kò kọ kọbioara si pàápàá jùlọ àwọn àjọ tó yẹ kí ó maa mójútó ṣíṣe rẹ.Gómìnà tún fi àwọn nọmbà ìpè yìí síta fún àwọn tó bá fẹ bá a sọrọ láti  pè sí:Lórí ètò ààbò nípìnlẹ Oyo, Gómìnà Seyi Makinde ni ọṣẹ ọṣẹ ni ìgbìmọ lórí ètò ààbò ń pade fun ọnà àbáyọ lórí gbogbo ìpèníjà ààbò tó bá yọjú. Lánàá òdé yìí ni igbákeju àsojú ilẹ Amerika ṣe abẹwò sí ilé agbára tí wọn ti n mójúto gbogbo ọrọ aabò ni ìpínlẹ Oyo tó wa ni onireke, tó sí sọ pe ìgbésẹ ìjọba ìpińlẹ Oyo wu ni lórí gidi gan àti pé o jẹ èyí tí ó dara jùlọ ti oun ti ri ni àgbáyé, nítórina nkọ ìpińlẹ Oyo n ṣiṣẹ takuntakun lori ọrọ àbò.Kódà mó gbọ pé tí àwọn ènìyàn bá ti wá fún ìsinmi òpin ọsẹ ni ìlú Ibadan, wọn kìí pada lọjọ ajé, kò sí ǹkan mííràn jú pé Ibadan fi wọn lọkàn balẹ lọ. : Gómìnà ìpińlẹ Oyo Onímọẹrọ Ṣèyí Mákindé ní ẹnu yóò ya ọpọ àwọn ènìyàn tó n bèrè pé kí ni àwọn ǹkan tí òun ti gbé ṣe ní ìpínlẹ Oyo. 